

PROJEKTS uz 08.02.2023.

vēlamais izskatīšanas datums FK– 15.02.2023.

domē – 22.02.2023.

sagatavotājs un ziņotājs: G.Dundure

LĒMUMS

Ādažos, Ādažu novadā

2023. gada 22. februārī **Nr.**«DOKREGNUMURS»

**Par grozījumiem 09.12.2022. lēmumā Nr. 589 “Par sociālo pakalpojumu attīstību projektā “Pakalpojumu infrastruktūras attīstība deinstitucionalizācijas plānu īstenošanai Ādažu novadā””**

Ādažu novada pašvaldības dome 09.12.2022. pieņēma lēmumu Nr. 589 “Par sociālo pakalpojumu attīstību projektā “Pakalpojumu infrastruktūras attīstība deinstitucionalizācijas plānu īstenošanai Ādažu novadā””.

Attīstības un projektu nodaļa (APN) līdz 12.12.2022. informēja Labklājības ministriju un Rīgas plānošanas reģionu (RPR) par lēmumu, kā arī 29.12.2022. iesniedza Centrālajai finanšu un līgumu aģentūrai (CFLA) grozījumus Vienošanās par pakalpojuma “Specializētās darbnīcas” izveides Garā ielā 20, Carnikava, Carnikavas pag., Ādažu novads, iekļaušanu projektā “Pakalpojumu infrastruktūras attīstība deinstitucionalizācijas plānu īstenošanai Ādažu novadā” (turpmāk – projekts) un tā īstenošanai nepieciešamo attiecināmo izmaksu palielināšanu par 124 440 EUR.

RPR 30.12.2022. informēja pašvaldību par  apstiprinātajiem grozījumiem RPR deinstitucionalizācijas (DI) plānā, t.sk., projekta kopējās attiecināmās izmaksas 1 275 287,12 EUR (tajā skaitā ERAF līdzfinansējums 1 024 805,18 EUR, valsts budžeta finansējums un dotācija 104 484,26 EUR un pašvaldības finansējums 145 997,68 EUR), kas atšķiras no domes apstiprinātajām kopējām attiecināmajām izmaksām, un nepieciešams precizēt lēmuma 1. un 2. tabulā norādītās izmaksas.

Pamatojoties uz Pašvaldības likuma 4. panta pirmās daļas 9. punktu, Ministru kabineta 2015. gada 16. jūnija noteikumu Nr. 313 “Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1.pasākuma "Deinstitucionalizācija" īstenošanas noteikumi” 36.1. punktu, Ministru kabineta 2016. gada 20. decembra noteikumu Nr. 871 “Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" pirmās un otrās projektu iesniegumu atlases kārtas īstenošanas noteikumi”” 11.1 punktu, kā arī Finanšu komitejas 15.02.2023..atzinumu, Ādažu novada pašvaldības dome

**NOLEMJ:**

Veikt grozījumus Ādažu novada pašvaldības domes 09.12.2022. lēmumā Nr. 589 “Par sociālo pakalpojumu attīstību projektā “Pakalpojumu infrastruktūras attīstība deinstitucionalizācijas plānu īstenošanai Ādažu novadā””:

1. Izteikt lēmuma preambulā iekļauto 1. un 2. tabulu šādā jaunā redakcijā:

*1. tabula* **Pakalpojuma “Specializētās darbnīcas” investīcijas, *euro***

|  |  |  |  |  |
| --- | --- | --- | --- | --- |
| **Izveidojamā infrastruktūra** | **Klientu**  **skaits** | **ERAF līdzfinansējums** | **Valsts budžeta finansējums un**  **dotācijas** | **Pašvaldības finansējums** |
| Specializētās darbnīcas pieaugušajiem ar garīga rakstura traucējumiem (GRT) | 16 | 100 000,00 | 10 195,53 | 14 246,38 |

*2. tabula* **Projekta kopējās izmaksas *euro***

|  |  |  |  |  |
| --- | --- | --- | --- | --- |
| **Izveidojamā infrastruktūra** | **ERAF līdzfinansējums** | **Valsts budžeta finansējums un**  **dotācijas** | **Pašvaldības finansējums** | **Kopējās attiecināmās izmaksas** |
| Dienas aprūpes centrs pieaugušajiem ar GRT. Specializētās darbnīcas pieaugušajiem ar GRT (28 klienti).  Rehabilitācijas centrs bērniem ar FTR (34 klienti). | 924 805,18 | 94 288,73 | 131 751,30 | **1 150 845,21** |
| **Jauns pakalpojums - Specializētās darbnīcas pieaugušajiem ar GRT (16 klienti)** | 100 000,00 | 10 195,53 | 14 246,38 | **124 441,91** |
| **Kopā** | **1 024 805,18** | **104 484,26** | **145 997,68** | **1 275 287,12** |

1. Izteikt lemjošas daļas 1. un 2. punktu šādā jaunā redakcijā:

**“1. Konceptuāli atbalstīt papildu darbību iekļaušanu Projektā - pakalpojuma “Specializētās darbnīcas 16 pieaugušajiem ar GRT” izveidi Garā iela 20, Carnikava, Carnikavas pag., Ādažu nov., ar kopējām attiecināmajām izmaksām 124 441,91 *euro* (viens simts divdesmit četri tūkstoši četri simti četrdesmit viens *euro un 91 cents*), tajā skaitā ERAF finansējums 100 000,00 *euro* (viens simts tūkstoši *euro*).**

**2. Ierosināt grozījumus Rīgas plānošanas reģiona Deinstitucionalizācijas plāna 2017.-2020. gadam Stratēģiskajā daļā, papildinot DI plānā iekļautos divu veidu pakalpojumus ar jaunu pakalpojumu “Specializētās darbnīcas”, sasniedzamo uzraudzības rādītāju vērtību un tā īstenošanai nepieciešamo finansējuma sadalījumu pa finansējuma avotiem saskaņā ar šī lēmuma 1. un 2. tabulu.”**

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

APN, ĀNSD, JIN, FIN, GRN- @